cyanic-selkie/wikianc huggingface dataset:
Therapsida
Therapsida (el la greka: 'besto-arko') estas grava grupo de eŭpelikosaŭraj sinapsidoj kiu inkludas mamulojn kaj ties praulojn. Multaj el la trajtoj nuntempe viditaj kiel unikaj de mamuloj fakte havis sian originon en la fruaj terapsidoj, kiel membroj kiuj estas orientitaj plej subkorpe, opozicie al la horizontala sinteno de multaj reptilioj kaj salamandroj. La plej fruaj fosilioj atribuitaj al Therapsida estis Tetraceratops insignis el la Malsupra Permio. Tamen en 2020, nova studo trovis, ke Tetraceratops ne estas fake vera Terapsido, sed estus konsiderata membro de pli antikva Sphenacodontia el kiuj la terapsidoj evoluciis.
Burda vesperto
Kvankam la statuso en Birmo ne estas bone konata, la populacio de Tajlando estas limigita al unusola provinco kaj povus esti je risko de formorto. Eblaj minacoj estas ĉefe fare de homoj, kaj inkludas habitatodegradadon kaj ĝenado en la ripozejoj.
Therapsida
Terapsidoj evoluciis el "pelikosaŭroj", specife ene de Sphenacodontia, antaŭ pli ol 275 milionoj da jaroj. Ili anstataŭis la "pelikosaŭrojn" kiel hegemonia grupo de grandaj surteraj animaloj en la Meza Permio tra la Frua Triasio. Sekve de la Permi-triasa amasa formorto, terapsidoj dekadencis en relativa gravo antaŭ la rapide diversigantaj diapsidaj reptilioj dum la Meza Triasio.
Terapsidoj inkludas la membrojn de Cynodontia, nome grupo kiu rezultis en mamuloj en la Frua Triasio antaŭ ĉirkaŭ 225 milionoj de jaroj. El ne-mamulaj terapsidoj, nur kinodontoj survivis el la Triasi–Ĵurasia formorto. La lastaj el la ne-mamulaj terapsidoj, nome haramiĵidaj kinodontoj, formortiĝis en la Malfrua Kretaceo, proksimume antaŭ 66 milionoj da jaroj, aŭ eĉ poste se ankaŭ Gondwanatheria estas haramiĵidaj, kiel oni sugestis.
Ervin Lendvai
Ervin Lendvai, laŭ hungarlingve kutima nomordo Lendvai Ervin estis hungara komponisto, dirigento, muzika instruisto. Lia origina familia nomo ĝis 1894 estis Loewenfeld, lia persona nomo ekster Hungario estis Erwin. Li estis onklo de Kamilló Lendvay.
Ervin Lendvai naskiĝis la en Budapeŝto, li mortis la  en Epsom (Britio).
Biografio
Ervin Lendvai devenis el varia hungara-germana-juda familio. Li studis en Tutlanda Hungara Reĝa Muzikakademio akirinta diplomon en 1906. Lia ĉefinstruisto estis de:Hans Koessler. Interrompe en 1905 ankaŭ Giacomo Puccini instruis lin en Milano. Post siaj studoj li instruis muzikon en diversaj lernejoj en Germana Regno, sed kelkfoje li ankaŭ dirigentis. Li edziĝis, sed jam en 1910 li eksedziĝis. En 1933 li rifuĝis pro la nazioj al Anglio (tra kelkaj landoj) kaj li estis muzikinstruisto en Kenninghall. Post la 2-a mondmilito li estis konservatoriestro en Györ (Hungario), sed en nekonata jaro li revenis al Britio.
Cairns
Cairns situantas ĉe 1,700 km el Brisbano, kaj ĉe ĉirkaŭ 2,700 km el Sidnejo per ŝoseo. Ĝi estas populara veturallogo por fremdaj turistoj pro sia tropika klimato. Ĝi utilas kiel elirejo por viziti la Grandan Barilrifon kaj la Nordan Kvinslandon.
Germana Komunista Partio
La Germana Komunista Partio (germane: Deutsche Kommunistische Partei) estis komunisma partio fondita en la Federacia Respubliko Germanio (de 1949 ĝis 1990, la tiama "okcidenta Germanio") en 1968 post la malpermeso de la antaŭa Komunista Partio de Germanio en la jaro 1956.
Post la aliĝo de la Germana Demokratia Respubliko (GDR) al la Federacia Respubliko Germanio (FRG) ĝi fariĝis partio tutgermana. Ĝia programo, decidita en aprilo 2006, ekzistas en Esperanto.
Antonio Muñoz Molina
Antonio MUÑOZ Molina (n. la 10-an de januaro, 1956) estas hispana verkisto kaj membro de la Real Academia Española. Li naskiĝis en urbo Úbeda (Jaén) [ĥaeno] en suda hispana regiono Andaluzio.
Vivo
Lia naskiĝzono aperas kiel fono de kelkaj el liaj verkoj. Li studis Ĵurnalismon en Madrido kaj Arthistorion en Granado. Li estas akademiano de la RAE (Akademio de la Hispana Lingvo) ekde jaro 2002 kaj unu el la plej junaj. Li estas unu el la plej konataj hispanaj verkistoj de la ŝanĝo de jarcento. Lia edzino estas ankaŭ verkisto, nome Elvira Lindo, aŭtoro de porjunulaj romanoj, kiel Manolito Gafotas kaj verkoj por radio kaj por filmoj.
Li ricevis multajn premiojn, inter ili González Ruano de Ĵurnalismo kaj Mariano de Cavia (2003), Ícaro, Premio de la Crítica kaj Nacia premio de Literaturo (1988 kaj 1992), Planeta (1991), ktp.
Tri nesinsekvaj romanoj literaturigas lian vivon, ĉefe rilate la evoluon aŭ kontraston inter juneco kaj matureco, nome El viento de la Luna (2006), Ardor guerrero (1995) kaj El jinete polaco (1991). Pri tiu afero la najbara Sierra Mágina [MAĥina] ludas simbolan rolon en tiuj verkoj kaj en la resto de lia verkaro.
Goya (metroo de Madrido)
Goya (Goya) estas stacio sur linioj 2 kaj 4 de la Metroo de Madrido, situanta en samnoma kvartalo en distrikto Salamanca, sub la kruciĝo de Strato Alcalá kaj Strato de Goya, de kie devenas ĝia nomo. Ĉi tiu strato prenas sian nomon de la hispana pentristo Francisco de Goya.
La stacio estis malfermita la sur linio 2 kaj la  sur linio 4.
San Juan del Río
San Juan del Río (hispane: "sankta Johano de la rivero") estas la nomo de pluraj geografiaj objektoj.
Interalie en temas pri
Palamedo
Palamedo (helene Παλαμήδης, latine Palamades) estis en la helena mitologio filo de Naŭplio, reĝo en Eŭbeo.
Palamedo estis heroo, lerta viro, estis edukita kaj kulturigita de Kentaŭro Kirono. Li estis proklamita inventinto, inter liaj eltrovoj estas nomataj literoj de la greka alfabeto, numeroj, mono, tabulaj ludoj, mezuroj kaj pezoj, fajraj signoj. Onidire li estis eĉ poeto. Havis fraton nomatan Oiakso.
Kiam proksimiĝadis Troja milito, sendis reĝo Agamemno Palamedon al Itako por varbi tiean reĝon Odiseon por ĉeesto. Tiu nome ŝajnigis frenezecon, por ke li ne devu por longaj jaroj lasi sian reĝolandon kaj sian edzinon Penelopon. Palamedo trovis Odiseon plugantan kampon kaj semanta ĝin per salo. Palamedo preparis finton: antaŭ la ekstaŭrojn metis en sulkon malgrandan filon de Odiseo Telemaĥon kaj Odiseo senhezite haltis la jungitaron. Lia ŝajnigata frenezeco estis malkovrita. Tion Odiseo al Palamedo neniam forgesis.
Pli malfrue antaŭ Trojo Odiseo inside metis falsan leteron, kiu kulpigis Palamedon, ke prenis valoraĵon de la Trojanoj kaj nun konsilas al Aĥajoj, ke ili revenu hejmen. En Palamedan tendon li kaŝis kvazaŭ akiritan oron. Koleriĝintaj militistoj nenion atendis kaj senkulpan Palamedon ŝtonmortigis.
Lia patro kun la pli juna filo Oiakso tuj revenis de Trojo hejmen. La morton de Palamedo Naŭplio venĝis tiamaniere, ke inter edzinoj de Grekoj disvastigis raporton ke iliaj edzoj ĝuas kun kaptitaj Trojaninoj kaj ke li venigos ilin kaj iliajn infanojn post milito hejmen. Per tio li instigis multajn el virinojn al kokro, per kiu ili volis venĝi al siaj edzoj.
Plie Naŭplio post fino de la milito bruligis sur mara bordo falsajn fajrojn kaj multaj ŝipoj de Grekoj poste frakasiĝis kontraŭ danĝeraj rifoj kaj la viroj trovis sian morton en la maro.
(18209) 4158 P-L
(18209) 4158 P-L estas asteroido de la asteroida zono malkovrita la de la usona astronomo Tom Gehrels de la Observatorio de la Monto Palomar (Usono) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten, de la Observatorio de Leiden (Nederlando) en la kadro de la Palomar–Leiden survey.
1985 Hopmann
1985 Hopmann estas malgranda malhela asteroido de la asteroida zono, malkovrita la de la germana astronomo Karl Wilhelm Reinmuth elde la Nacia Observatorio de Hejdelbergo - Königstuhl.
Nomo
Ĝia nomo honoras la germana astronomon Josef Hopmann.
NGC 5584
NGC 5584 (aliaj indikoj — UGC 9201, MCG 0-37-1, ZWG 19.8, KARA 626, IRAS14198-0009, PGC 51344) estas galaksio en konstelacio Virgo.
Ĉi tiu objekto estis jam en la originala versio de NGC-katalogo.
Městys Blížkovice
Městys Blížkovice (germane Lispitz-Markt) estas unu el du bazaj setlejunuoj kaj samtempe la katastra teritorio de kampurbo Blížkovice en distrikto Znojmo. Estas ĉi tie registritaj 221 adresoj. Daŭre ĉi tie vivas 740 loĝantoj.
Městys Blížkovice estas ankaŭ nomo de katastra teritorio kun areo 6,61 km2.
Historio
La unua skribmencio pri la urbeto estas el la jaro 1349, kiam estas samtempe menciata ankaŭ la najbara Ves Blížkovice. Ambaŭ setlejoj, eĉ kiam same nomitaj kaj situantaj senpere unu apud la alia, estis dum plimulto de sia historio memstaraj. En la jaro Roku 1910 ili estis kunigitaj en unu municipon, sed tiu ĉi stato daŭris nur unu jaron. La definitiva kunigo de Městys Blížkovice kaj Ves Blížkovice okazis en la jaro 1919, la nova municipo akiris la nomon Blížkovice.
La eksa urbeto kreas la nordorientan parton de la municipo kun la placo, preĝejo de sankta Bartolomeo kaj konstruareo direkte al fervoja haltejo.
Kokrebellur
Kokkarebellur, kutime kaj populare mallongigita al Kokrebellur, estas vilaĝo en distrikto Mandja de Karnatako, Barato. La vilaĝo nomiĝas tiele laŭ la Blankakapa mikterio(Ibis leucocephalus) nome “Kokkare” en Kanara lingvo. Ĝi situantas ĉe Maddur inter la urboj de Mizore kaj Bengaluro. Krom Blankakapaj mikterioj ankaŭ la Makulbekaj pelikanoj troviĝas tie. Ambaŭ estas klasataj kiel “Preskaŭj Minacataj” en la IUCN Ruĝa Listo de 2009. La vilaĝo estas unu el 21 reproduktaj lokoj en Barato.
Urbo-Heroo de Ukrainio
Urbo-Heroo de Ukrainio (Мі́сто-геро́й Украї́ни) estas la honora titolo de la Urbo-Heroo estis dekretita la 6-an de marto 2022 de la prezidento de Ukrainio Volodimir Zelenskij por la memorigo de faroj, kolektiva heroeco kaj persisto de civitanoj, kiuj defendis siajn urbojn dum la invado de Rusio en Ukrainion.
Listo de distingitaj lokoj
La 6-an de marto:
La 24-an de marto:
En Ukrainio la titolon de Urbo-Heroo ankaŭ posedas urboj, distingitaj dum la sovetaj tempoj, al kiuj apartenas Kievo, Sebastopolo, Odeso kaj Kerĉo.
Malrusigo de la urboj-herooj en Ukrainio
La 10-an de aprilo 2022 el steleo de urboj-herooj en Kievo, troviĝanta apud la Monumento de sovetaj tankistoj – liberigintoj de Kievo, estis forigitaj nomoj de rusaj kaj belorusaj urboj-herooj el la tempo de la dua mondmilito. Sociaj agantoj kaj soldatoj de la Teritoria Defendo de Ukrainio forigis la nomojn Moskvo, Leningrado, Stalingrado, Tula, Murmansko, Smolensk, Novorossijsk kune kun Minsko kaj Bresto. Ilian lokon okupis la novaj dek urboj-herooj de Ukrainio – Buĉa, Ĉernihivo, Ĥarkivo, Ĥersono, Hostomel, Irpin, Mariupolo, Mikolajiv, Oĥtirka kaj Volnovaĥa. Inter la ĝisnunaj steleoj oni konservis nomojn de la urboj-herooj, kiuj nuntempe estas sur la teritorio de Ukrainio – Kievo, Sebastopolo, Odeso kaj Kerĉo.
Pole (apartigilo)
Nomon Pole havas pluraj setlejoj.
Kaolinito
Kaolinito estas blankkolora mineralo, estiĝanta per efloresko de feldspatoj. Ĝi estas la ĉefa parto de kaolino, kiu estas uzata kiel krudaĵo por produktado de porcelano. Kemia konsisto de la mineralo estas Al4(OH)2Si4O10.
Bobby McFerrin
Bobby McFerrin (naskiĝinta la en Nov-Jorko), estas kantisto a capella ege influita de ĵazo kaj dirigento. Li estas la filo de la fama solisto Robert McFerrin. Lia kanto «Don't Worry, Be Happy», aperita en la sonbendo de la filmo de 1988 Cocktail ĉefrolita de Tom Cruise, estis la numerounua sukceso en la listoj de Usono. Li kunlaboris ankaŭ kun solistoj kiel la pianistoj de jazo Chick Corea kaj Herbie Hancock kaj la violonĉelisto Yo-Yo Ma kaj kun la Saint Paul Chamber Orchestra. Li estas konata pro posedo de granda voĉa gamo de kvar oktoj kaj pro sia lerteco uzi la voĉon por krei sonefektojn, kiel sia rekreado de baso, kiun atingas per kanto kaj samtempa milda frapado sur sia brusto.
En 1987, li kantis la ĉefan temon de la televidserio The Cosby Show kaj de kelkaj riklamaĵoj de la usona televido. En 1993, li kantis la temon de la Rozkolora Pantero en La filo de la Rozkolora Pantero, originala de Henry Mancini.
Szigetszentmiklós
Szigetszentmilós [sigetsentmiklOŝ] estas urbo en Hungario en regiono Meza Hungario, en departemento Pest, en Distrikto Szigetszentmiklós, kies administra centro ĝi estas. La loknomo signifas: insulo-Sankta Nikolao.
Situo
Szigetszentmilós situas sur ebenaĵo, sur insulo Csepel [ĉepel] laŭ la interurba tramo inter Budapeŝto-Ráckeve, laŭ maldekstra bordo de Danubo-branĉo, kontraŭe estas Taksony. Aŭtoŝoseo M0 (ĉirkaŭ Budapeŝto) preteriras. Al urboparto Lakihegy ĉefurba aŭtobuso trafikas. Ĝi estas la plej granda memstara urbo en la insulo.
Historio
Pli frue loĝis tie keltoj kaj romianoj. La unua mencio okazis en 1264. Post la turka erao liberiganto Eŭgeno Savoyai ricevis la tutan insulon. Alvenis popoloj, nepre menciindas alveno de la bulgaroj, kiuj kultivis alimaniere la teron profitantaj la akvon. La komunumo iĝis urbo en 1986, kie funkcias bulgara, cigana kaj germana aŭtonomioj.
Schauren (apud Blankenrath)
Schauren estas komunumo en Germanio. Ĝi troviĝas en la distrikto Cochem-Zell de la federacia lando Rejnlando-Palatinato. Fine de la jaro la komunumo havis 0 loĝantojn.
Maria Lvova-Belova
Maria Alekseevna Lvova-Belova (Мария Алексеевна Львова-Белова; naskita la 25-an de oktobro 1984) estas rusa politikistino, kiu nuntempe funkcias kiel la Prezidenta Komisaro por Infanaj Rajtoj de Rusio.
Kariero
Levova-Belova, kiu estis naskita kaj edukita en Penza, studentiĝis ĉe la A.A. Arĥangelskij Kolegio de Kulturo kaj Arto en 2002 kaj iĝis dirigento. En 2005 ŝi laboris kiel gitarinstruisto en infanaj muziklernejoj en Penza, ŝi estis membro de la Publika Oficejo de la Penza provinco kaj en 2019 ŝi estis elektita kiel prezidanto de la regiona ĉefsidejo de la Tutrusa Popola Fronto.
En 2019, ŝi aliĝis al la Unuiĝinta Rusio partio. La 24-an de novembro 2019, ŝi estis elektita prezidanto de la ĝenerala konsilio de la partio. En septembro 2020, la Guberniestro de la Penza provinco, Ivan Beluzertsev, nomumis ŝin por esti membro de la Federacia Konsilio de Rusio nome de la Distrikto Panza.
Juan Carlos de Aréizaga
Juan Carlos de Aréizaga (mortis en 1816) estis hispana generalo, kiu luktis en la Milito de Hispana Sendependigo.
Maria Lvova-Belova
Kariero
La 27-an de oktobro 2021, rusa prezidento Vladimir Putin nomumis Levova-Belova al la posteno de Federacia Komisaro por Infanaj Rajtoj, unu monaton post kiam la antaŭa komisaro, Anna Kuznetsova, estis elektita al parlamento.
Lavoba-Balova estis akuzita de ukrainaj kaj britaj oficialuloj je kontrolado de la malvola deportado kaj adopto de infanoj de Ukrainio dum la Ukrainia-Rusia milito. Post la milito, sankcioj estis truditaj al ĝi fare de la Eŭropa Unio kaj Japanio.
Juan Carlos de Aréizaga
En 1808 li estis jam retiriĝinta kolonelo, loĝanta en Pamplono, kie li amikiĝis kun la juna Francisco Javier Mina. Post la eko de la Milito de Sendependigo, li translokiĝis al Zaragozo, kie li iĝis divizia komandanta sub Joaquín Blake (1809). Li partoprenis en la batalo de Alcañiz (Majo 1809).
Maria Lvova-Belova
Kariero
La 17-an de marto 2023, la Internacia Puna Kortumo emisiis arestordonon por ŝi kaj la Prezidanto de Rusio, Vladimir Putin, pro suspekto pri la kontraŭleĝa deportado de infanoj de Ukrainio al Rusio dum la rusa invado de Ukrainio en 2022.
Persona vivo
Levova-Belova estis edziĝinta ekde 2003 al Pavel Kugelman, pastro de la Rusa Ortodoksa Eklezio, kaj ili havas kvin biologiajn infanojn kaj dudek du adoptitajn infanojn. En februaro 2023, ŝi adoptis 15-jaraĝan knabon de la ukraina urbo Mariupolo, kiu kaŭzis konflikton pro la temo de ŝia estado akuzita je kontrolado de infanforkaptoj.
Noah Webster
Noah Webster (naskiĝinta la – mortinta la ) estis usona klerulo, leksikografiisto, verkisto de lernolibroj, redaktoro, polemikisto, kaj ortografia reformisto.
Juan Carlos de Aréizaga
Je la 19a de novembro 1809 li ekestris la ĵus starigitan "Armeo Manĉa", inkludanta 50,000 homojn. Estre de tiu unuo, li suferis teruran malvenkon kontraŭ la francoj ĉe la batalo de Ocaña.
Fine de 1809 li ekrespondecis pri la defendo de la montopasejoj al Andaluzio. Aréizaga tamen ne kapablis haltigi la francan invadon, kaj plej parto de liaj trupoj estis dispelitaj ĉe Ĥaeno (Januaro 1810). Li estis sekve anstataŭata de la generalo Freire.
Noah Webster
Li estis pioniro de sekulara edukado en Usono. Lia plej granda verko, An American Dictionary of the English Language (1828), faris lian nomon sinonimo de "vortaro" en la usonangla lingvo.
Shinya Uehara
Shinya Uehara (上原 慎也, n. ) estas japana futbalisto.
Noah Webster
Liaj pozicioj estis federismaj kaj li eĉ reprezentis la partion en la Konektikuta Ĉambro de Reprezentantoj en 1800 kaj 1802–1807.
Shinya Uehara
Li futbalis ĉe Hokkaido Consadole Sapporo, Ehime FC kaj FC Ryukyu.
Colleret
Geografio
Colleret estas ĉirkaŭurbeto kaj parto de la aglomeraĵo de Maubeuge, kiu havas proksimume 120 000 loĝantojn kaj inkludas interalie la urbetojn Aulnoye-Aymeries, Haumont, Jeumont, Feignies, Rousies kaj Ferrière-la-Grande.
Ĝi troviĝas proksime al la landlimo kun Belgio. La teritorio de la komunumo etendiĝas sur 18,79 km².
Administrado
Colleret apartenas al la kantono Maubeuge-Sud, kies ĉefurbo estas Maubeuge. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.
Ido-akademio
Ido-Akademio (ankaŭ Akademio de Ido) estas lingva akademio rilate al Ido.
Ĝis la Unua mondmilito, 1909 - 1918
En 1909 estis fondita internacia Uniono dil Amiki di la Linguo Internaciona, laŭ kies statuto kreiĝis la unua Ido-Akademio. Sekretario kaj ĉefa aganto en la Akademio estis Louis Couturat, kiu aperigis la lingvajn diskutojn de la Akademio, kaj ties decidojn, en la revuo Progreso. La frua Ido-Akademio okupiĝis ĉefe (sed ne nur) pri la lingva plibonigo de la lingvo Ido. Tiu akademio malaperis dum Unua mondmilito.
Ĝis la Novial-skismo, 1920 - 1929
Kiam la Ido-movado reviviĝis militofine, renaskiĝis ankaŭ la Akademio de Ido. En januaro 1920 Schneeberger kiel prezidanto de la akademio anoncis la rekomencon de la akademiaj laboroj. En aprilo Beaufront deklaris la akademion preta por refunkciiĝo, sed ĝi bezonis financan rimedon de Uniono, kiu ne jam montris vivosignojn. Du monatojn poste Beaufront komunikis la reordigon de akademio kaj la elekton de tri novaj membroj. La nova »Uniono dil meceni dil Ido-akademio« akiris siajn kvar unuajn membrojn.
En 1924 la Akademio decidis, nenion plu ŝanĝi en la gramatiko de Ido ĝis 1928, sed aldoni al la lingvo nur en la kampo de vortaro. Tio tre malplaĉis al la reformemaj idistoj, kiuj grupiĝis ĉirkaŭ la duonoficiala (kaj plej vaste legata) monata periodaĵo Mondo. Pro tio en 1927 tiu organo malfermiĝis al lingvaj diskutoj pri reformoj. La disputoj inter konservativuloj kaj reformemuloj iĝis tiel akraj, ke jam en 1928 la Ido-Akademio decidis, ne plu uzi Mondon kiel organon, kaj preferis eldoni propran organon, Ofical Informilo dil ldo-Akademio (1928-1929).
En 1929 la skismo plenumiĝis: granda parto el la reformemuloj migris al Occidental, kaj parto, kune kun la revuo Mondo, al la ĵusnaskita Novial (1929).
Ĝis la Dua mond-milito, 1929 - 1945
La nova akademio havis de 9 ĝis 15 anoj, ĝi estis organo de ULI. Nur diplomitaj Ido-instruistoj rajtis elekti la akademianojn. Ĝia celo estis la perfektigo kaj la unueca evoluigo de la lingvo mem. Kelkaj idistoj kaj kelkaj akademianoj provis intertempe ankoraŭ reformi la lingvon, sed la konservativa idistaro, nun majoritata, malhelpis tion.
Lasta skismo okazis en 1934: samjare la Ido-kongreso decidis pri nova stabileco-periodo, kiu devintus daŭri ĝis 1937. En ĉi tiu jaro la Akademio decidis unuanime, ke kiel bazon de lingvaj diskutoj oni adoptu la "klasikan" Idon de 1913. Al la idistoj estos permesate utiligi nur prove novaĵojn, eventuale nur en literatura kaj scienca kampoj.
Poste
Dua mondmilito denove malaperigis Ido-Akademion, kiu restariĝis post la mondmilito, sub la direktorado de Siegfried Auerbach, reveninta al Ido post fazo kiel ano de Novial. Post la morto de Auerbach, tamen, dum la fruaj 1960-aj jaroj, la akademio iom post iom "endormiĝis". Ĝi absorbiĝis rekte de la Komitato de ULI, kies "lingva sekretario" vakos dum multaj jaroj (dum la 1970-aj jaroj).
Nuntempe Ido ne plu havas ian lingvan komitaton, kvankam depost kelkaj jaroj ULI ree havas lingvan sekretarion.
Will Durant
William James DURANT ([d ə ˈ r Æ n t]; 5a de novembro 1885 - 7a de novembro 1981) estis usona verkisto, historiisto, kaj filozofo. Li estas plej konata pro The Story of Civilization (La Rakonto de Civilizo), nome 11 volumoj skribitaj en kunlaboro kun lia edzino, Ariel Durant, kaj publikigitaj inter 1935 kaj 1975. Li pli frue estis konata por The Story of Philosophy (1926), priskribita kiel "mirinda laboro kiu helpis popularigi filozofion".
Li elpensis filozofion kiel totala perspektivo por vidi aferojn sub specie totius, frazo inspirita el la frazo de Spinoza sub specie aeternitatis. Li serĉis unuigi kaj humanigi la grandan korpuson de historia scio, kiu kreskis volumene kaj iĝis fragmenta en esoterajn specialaĵojn, kaj vivigi ĝin por nuntempa aplikiĝo.
La ge-Durant estis premiitaj per la Premio Pulitzer por ĝenerala ne-fikcio en 1968 kaj per la Presidential Medal of Freedom (Prezidenta Medalo de Libereco) en 1977.
Selektitaj libroj
Kompleta bibliografio ĉe Will Durant Online
Třebčice
Třebčice (Trebschitz) estas municipo en Ĉeĥio, troviĝanta en distrikto Plzeň-sudo, en Regiono Plzeň. Vivas ĉi tie.
Historio
La unua skribmencio pri la municipo devenas el la jaro 1350.
András Bernát
András Bernát [andrAŝ], laŭ hungarlingve kutima nomordo Bernát András estas hungara pentristo.
Biografio
András Bernát akiris pentristan diplomon en Hungara Belarta Altlernejo en 1984, poste li plulernis samloke 2 jarojn. Liaj plej gravaj instruistoj estis Ignác Kokas kaj Gábor Dienes. Inter 1986 kaj 1990 li havis stipendiojn. Tiutempe li aliĝis al rondo de novaj pentristoj en Budapeŝto. Li ricevis 3 premiojn inter 1977-2000.
Zemianske Sady
Zemianske Sady, hungare Nemeskürt [nemeŝkurt] estas malgranda vilaĝeto kaj municipo en Slovakio. La historia slovaka loknomo estis Nemeškert.
Situo
Zemianske Sady situas laŭ traira flankovojo preskaŭ kontaktiĝanta kun Šalgočka. Hlohovec troviĝas je 12, Sereď je 15 km-oj.
Historio
La loko estis loĝata jam dum la bronzepoko kaj ferepoko. Antaŭ la hungara dominado slavoj vivis tie. La unua mencio okazis pri la vilaĝo en 1156 laŭ tiama hungara ortografio "Kurt". Baldaŭe la vorto nemes (=nobelo)aldoniĝis al la loknomo. La turkoj en 1530 disrabis la vilaĝon. En 1598 pro incendio la plena setlejo cindriĝis. En 1910 laŭ la popolnombrado vivis en Nemeskürt 577 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Nyitra (reĝa departemento), al distrikto de Galgóc, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Zemianske Sady 861 homoj, (848 slovakoj).
Listo de prezidantoj de Novgorod
Prezidantoj de Novgorod - regantoj de Duklando de Novgorod kaj de Respubliko de Novgorod (ekde 1136). Krom ili ankaŭ estis dukoj de Novgorod.
Ruse Prezidanto de Novgorod nomitis kiel посадник (ĉ. urbestro, aŭ seĝitulo). Prezidanto de Novgorod estis unu el la plej gravaj magistratoj de Respublikoj kune kun milestro kaj arĥiepiskopo.
Ekzistis 6 partioj de aristokratoj: Prusa, Nereva, Ludina, Slavona, Ĉarpentista, Prusa-Ĉarpentista.
=Posadnik kiel guberniestro=
=Posadnik kiel prezidanto= Je 1136 estis instalita aristokratia respubliko kun dukoj kiel ĉefaj armeestroj.
Sanatorio
Sanatorio (iome sinonima de hospitalo kaj malsanulejo) havas diferencajn signifojn depende el la mondoregiono. Historie por usonanoj, aŭstralianoj kaj plej eŭropanoj ĝi estas medicina instalaĵo por longdaŭra malsano, plej tipe asocia kun traktado de tuberkulozo (TB) antaŭ la uzado de antibiotikoj. Ĉefa distingo estas foje inter "sanitarium" (tipo de sanzorgejo) kaj "sanatorium" (hospitalo). La termino "sanatorio" estis ofte uzita tra la 20a jarcento en Usono kiel socie akceptebla termino por psikiatriaj hospitaloj.
Eksteraj ligiloj
The Sanatorium Age: "Sanatorium" vs. "Sanitarium", The Saskatchewan Lung Association.
Waverly Hills Sanatorium still source of local curiosity, Douglas Kleier, Jr., Louisville Cardinal Online, Okt. 21, 2003.
Helmut Dunkhase
Helmut DUNKHASE [hélmut dúnkhaze] estas emerita berlina gimnazia instruisto pri matematiko kaj muziko, kiu tradukis la verkon de Paul Cockshott kaj Allin Cottrell: "Alternativoj el la komputilo. Por socialisma planado kaj rekta demokratio" el la angla al la germana. (La germana versio: Paul Cockshott und Allin Cottrell, Alternativen aus dem Rechner. Für sozialistische Planung und direkte Demokratie)
Li verkis antaŭparolon al la Esperanta traduko de la programo de la Germana Komunista Partio DKP (valida ekde la jaro 2006): "Daŭrigo de la Manifesto. Moderna poziciiĝo de komunista partio. La programo de la Germana Komunista Partio DKP, kun antaŭparolo de Helmut Dunkhase", elgermanigita de Vilhelmo Lutermano, Monda Asembleo Socia (MAS), 63 paĝoj, ISBN 978-2-918300-54-0.
Sardano
La Sardano estas danco en grupo kaj en cirklo, kiu danceblas en Katalunio kaj Andoro. La partoprenantoj prenas sin el la manoj laŭ paroj, tio estas paroj de viro kun virino siadekstre, tio estas alterna modelo de viro-virino-viro-virino. Pri longeco (amplekso) de sardano, estas sardanoj de 7 kaj de 10 "tirades", kiu havas markatajn strukturojn de danceroj "curts" (kurtaj) kaj "llargs" (longaj).
Oni dancas tiun dancon je muziko ludata de cobla (ventobando de 12 instrumentoj ludataj de 11 muzikistoj, el kiuj 4 instrumentoj estas ĉu tipaj katalunaj ĉu tipaj katalunaj variantoj.
Ĉar oni dancas la sardanon kiel cirklo de dancantoj kiuj prenas sin per la levataj manoj, kelkaj sugestis ke temas pri tre antikva danco, ĉu devena de Antikva Grekio al iberoj, aŭ simile. Sed plej verŝajne estas ke devenas el Sardio kaj ke strukturiĝis nur fine de la 19a jarcento meze de la renaskiĝo de la kataluna kulturo, kies simbolo ĝi estas.
Arriate (Malago)
Arriate (flor-bedo, partero) (de la araba Arriadh, "la hortoj"), estas municipo hispana de la provinco Malago, Andaluzio, situanta okcidente de la provinco kaj unu el la vilaĝoj kiuj kunformas la komarkon de la Montoĉeno de Arundo. Ĝi estas enklavo ene de la municipa teritorio de Arundo.
Ties deveno datiĝas el 1630 kiam la vilaĝo Arriate separiĝis de la municipa teritorio de Arundo kvankam post kvin jaroj nome en 1635 ĝi realixgis al Arundo formante parton de ties municipa teritorio ĝis la 14-a de februaro de 1661 kiam ĝi akiris sian agnoskon kiel sendependa vilaĝo.
La urbestro estis ĉiam el maldekstraj partioj ekde la 1970-aj jaroj kaj la restaŭro de la demokratio.
Saint-Ouen (Seine-Saint-Denis)
Saint-Ouen [] (plennome Saint-Ouen-sur-Seine ) estas franca komunumo kaj ĉirkaŭurbo de Parizo. Ĝi situas en la departemento Seine-Saint-Denis, en la regiono Francilio. Ĝi havis 47,189 loĝantojn en la jaro 2010.
Geografio
Saint-Ouen troviĝas ĉe la rivero Sejno norde de Parizo kaj najbaras ĝiajn 17-an kaj 18-an arondismentojn. La aliaj najbaraj komunumoj estas Clichy, L'Île-Saint-Denis kaj Saint-Denis.
En Saint-Ouen estas tri metrostacioj: (linio 4),  kaj  (linio 13). La stacidomo estas haltejo en la linio RER C.
Jared Diamond
Jared Mason DIAMOND (10-a de septembro 1937) estas usona sciencisto kaj aŭtoro ĉefe konata pro siaj sciencpopularigaj libroj The Third Chimpanzee (1991), Guns, Germs, and Steel (1997, premiita per Premio Pulitzer de 1998), Collapse (2005) kaj The World Until Yesterday (2012). Origine edukita por fiziologio, la verkaro de Diamond estas konata pro pritraktado de vario de fakoj, kiaj antropologio, ekologio, geografio, media determinismo kaj evolua biologio. Li estas nune Profesoro de Geografio ĉe la Universitato de Kalifornio ĉe Los-Anĝeleso. Li estis priskribita kiel "America’s best-known geographer" (plej konata geografo el Usono).
Tete
🇵🇷
estas grandurbo, provinca ĉefurbo kaj diocezo en Mozambiko. La loknomo signifas: kano.
Geografio
situas en valo laŭ dekstra bordo de Zambezi. Ĝi estas la plej granda urbo laŭ Zambezi. Maputo etendiĝas 1095 km.
Historio
estis grava komercejo jam antaŭ la kolonia epoko. En 1531 alvenis portugaloj laŭ la rivero. Ili konjektis, ke estas ĉi tie oro. Oni longe komercadis pri eburo kaj oro. En 1761 ricevis urban statuson kaj en 1959 la urbo iĝis provinca ĉefurbo.
Trafiko
havas flughavenon, trairajn ĉefvojon kaj fervojon inter Zimbabvo kaj Malavio. Krome kuras ĉefvojo al nordo.
Klimato
En la temperaturo varias inter 7-46 °C. Jare pluvas po 592 mm. Inter majo-oktobro apenaŭ pluvas.
NGC 5585
NGC 5585 (aliaj indikoj — UGC 9179, IRAS14182+5657, MCG 10-20-94, KARA 624, ZWG 295.45, KUG 1418+569, PGC 51210) estas galaksio en konstelacio Granda Ursino.
Ĉi tiu objekto estis jam en la originala versio de NGC-katalogo.
Somotor
Somotor (hungare Szomotor) estas vilaĝo en Slovakio, en Regiono Košice, en Distrikto Trebišov. Iamaj vilaĝoj Nová Vieska pri Bodrogu kaj Véč apartenas al la municipo.
Rita Pesuth
[peŝut], laŭ la hungarlingve kutima nomordo Pesuth Rita estas hungara piedbatboksisto, sesfoja mondĉampiono, trejnisto.
Somotor
Situo
Somotor situas sur ebenaĵo, laŭ maldekstra bordo de Bodrog, laŭ ĉefvojo kaj fervojo Ĉop-Slovenské Nové Mesto. Kráľovský Chlmec troviĝas 15 km.
Rita Pesuth
naskiĝis la en Budapeŝto.
Biografio
maturiĝis en gimnazio en sia naskiĝurbo en 1993. Baldaŭ ŝi akiris diplomon en sportkampuso de Universitato Semmelweis. Mallonge ŝi estis ankaŭ sportinstruisto kaj bonfartoinstruisto, sed ŝi estis ankaŭ televida prezentisto. Ŝi edziniĝis en Dubajo kaj naskis filinon en 2017. Ŝi malofte revizitis Hungarion.
Sporta kariero
ekde sia aĝo 9 estis karateisto, iom poste piedbatboksisto en ĉefurba sportklubo. Ŝi estis hungara ĉampiono 18-foje inter 1991-1999, krome tiutempe ŝi estis la unua en mondĉampionumoj sesfoje. Ŝi finis sian aktivan sportan karieron en 2000. Baldaŭ ŝi translokiĝis al Dubajo, kie ŝi estis trejnisto.
Cecília Felméri
FELMÉRI Cecília estas rumania hungara filmreĝisorino naskita en Kluĵo la 30-an de novembro 1978.
(134341) 1979 MA
(134341) 1979 MA estas marsrenkonta asteroido malkovrita la de la usonaj geastronomoj Eleanor Francis Helin kaj Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio)
Cecília Felméri
Kariero
Cecília Felméri finis juron en UBB de Kluĵo, poste estis pupaktorino, pristudis filmreĝisoradon en EMTE. Ŝi estis unu el gefondintoj de Transilvania Hungara Filmligo.
(134341) 1979 MA
Orbito
Ĝi estas en orbita resonanco 1:2 kun Marso.
Damousies
Damousies estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 236 loĝantojn laŭ censo plenumita en 1999.
Geografio
Damousies estas ĉirkaŭurbeto kaj parto de la aglomeraĵo de Maubeuge, kiu havas proksimume 120 000 loĝantojn.
Ĝi troviĝas proksime al la landlimo kun Belgio. La teritorio de la komunumo etendiĝas sur 5 km². Damousies estas najbara de la komunumoj Obrechies, Wattignies-la-Victoire, Ferrière-la-Petite, Choisies, Dimechaux, Dimont kaj Ferrière-la-Grande.
Administrado
Damousies apartenas al la kantono Maubeuge-Sud, kies ĉefurbo estas Maubeuge. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.
Reiner Schöne
Vivo
Li pasigis la infanaĝon en Vajmaro, do post la fino de la Dua Mondmilito apartenis al la sovetunia okupa zono de Germanio kaj de 1949 al la komunisma ŝtato GDR. En GDR li komencis karieron de aktoro kaj de kantaŭtoro, sed en 1968, post koncerto en okcidenta Berlino, fuĝis al okcidenta Germanio.
Tie li komencis profesian karieron komence kiel la stelula rolo „Berger“ de la muzikalo Hair, kiel kantaŭtoro kaj kantisto kun propra akompana muzikgrupo, kaj plue en la muzikalo Jesus Christ Superstar (1972). Lia plej sukcesa kanto iĝis la titolo Werd ich noch jung sein, wenn ich älter bin ("Ĉu mi ankoraŭ junos kiam mi aĝiĝos?"), kies teksto estas de la kolega kantaŭtoro Konstantin Wecker.
En 2002 li post preskaŭ 20 jaroj retranslokiĝis de Usono al Germanio kaj tie daŭrigis sian karieron. Unu el liaj lastaj hilivudaj filmoj estis Crash Dive kun Michael Dudikoff. Per la kontribuo en kinejaj filmoj kiel Null Uhr 12, Otto − Der Katastrofenfilm kaj (T)Raumschiff Surprise – Periode 1 kaj en multaj televidaj filmoj li rapide rehavis bonan renomon ankaŭ kiel germanlingva aktoro. En la rolo de „Henry von Humboldt“ li videblis en la porinfana televida serio Mystery Challenge de la televida kanalo KiKA, kaj inter infanoj ankaŭ konatiĝis per sia rolo en la porinfana filmo Die Teufelskicker de 2010.
Ankaŭ kiel germanlingva dublada parolisto aparte de origine anglalingvaj filmoj li havas altan renomon.
En 2008, 2009 kaj 2010 li estis parolisto de la Karl-May-teatrofestivalo en Bad Segeberg. Jam en 1996 li aktoris en tiu festivalo en la rolo de „Old Death“ en la teatraĵo Winnetou und der Scout kaj en 2002 en la rolo de „Old Firehand“ en la teatraĵo Im Tal des Todes.
Staig
Staig estas komunumo en Germanio. Ĝi troviĝas en la distrikto Alb-Donau kaj en la distriktaro Tübingen de la federacia lando Baden-Virtembergo. Fine de la komunumo havis  loĝantojn.
Sinoconodon
Sinoconodon estas formortinta genro de Mamuloformaj, kiu aperas en la fosilia registro de la Lufeng Formacio de Ĉino en la Sinemuria etapo de la Frua Ĵurasio, antaŭ ĉirkaŭ 193 milionoj da jaroj. Kunhavante multajn pleziomorfaj trajtoj kun aliaj ne-mamulformaj kinodontoj, ĝi posedis specialan, duarangan evolucian maksilon inter la dentaro kaj la skvamozaj ostoj, kiu en aliaj derivitaj taksonoj anstataŭas primitivan tetrapodan oston inter la artikla kaj kvadrata ostoj. La apero de dentar-skvamoza artiklo estas trajto historie uzata por difini mamulojn.
Thomas Pennant
Thomas Pennant (14a junio 1726 - 16a decembro 1798) estis kimra naturhistoriisto kaj antikvaĵisto.La Pennant estis kimra subnobela familio de paroĥo Whitford, Flintshire, kiu havis konstruita modestan biendomon ĉe Bychton de la 17a jarcento. En 1724 la patro de Tomaso, David Pennant, heredis ankaŭ la najbaran biendomon Downing de kuzo, konsiderinde pliigante la riĉaĵon de la familio. Downing Hall, kie Tomaso estis naskita en la "flava ĉambro", iĝis ĉefa loĝejo de la familio.
Pennant ricevis sian komencan edukon en Wrexham malalta lernejo, antaŭ movo al la lernejo de Thomas Croft en Fulham en 1740. En 1744 li eniris Queen's College (Oksfordo), poste movante al Oriel College. Kiel multaj studentoj de riĉa deveno, li forlasis Oksfordon sen preni gradon, kvankam en 1771 lia laboro kiam zoologo estis rekonita kun honora doktoreco.
En la aĝo de dek du, Pennant poste memoris, li estis inspirita kun entuziasmo por naturhistorio tra la Ornitologio de Francis Willughby. Turneo en Kornvalo en 1746-1747, kie li renkontis la antikvaĵiston kaj naturaliston William Borlase, vekis intereson pri mineraloj kaj fosilioj kiuj formis lian ĉefan sciencan studon dum la 1750-aj jaroj. En 1750, lia klarigo de sismo ĉe Downing estis insertita en la Philosophical Transactions (Filozofia Transformado) de la Reĝa Societo de Londono, kie aperis en 1756 ankaŭ artikolo pri pluraj koraloidaj korpoj kiujn li kolektis ĉe Coalbrookdale, Shropshire. Pli precize, Pennant uzis sian geologian scion por malfermi plumban minon, kiu helpis financi plibonigojn ĉe Downing post kiam li heredis ĝin en 1763.
En 1757, je instigo de Carolus Linnaeus, li estis elektita membro de la Reĝa Sveda Socio de Sciencoj. En 1766 li publikigis la unuan parton de sia British Zoology, laboro multmerita prefere kiel peniga kompilo pli ol kiel origina kontribuo al scienco. Dum ĝia progreso li vizitis Eŭropon kaj konatiĝis kun Buffon, Voltaire, Haller kaj Pallas.
En 1767 li estis elektita membro de la Reĝa Societo de Londono. En 1771 lia Synopsis of Quadrupeds (Sinoptiko de Kvarpieduloj) estis publikigita; ĝi poste estis vastigita en History of Quadrupeds (Historio de Kvarpieduloj). Ĉe la fino de la sama jaro li publikigis A Tour in Scotland in 1769 (Turneon en Skotlando en 1769), kiu montriĝis rimarkinde populara kaj estis sekvita en 1774 per klarigo de alia vojaĝo en Skotlando, en du volumoj. Tiuj verkoj montriĝis valoregaj kiel konservado de registro de gravaj antikvaĵaj restaĵoj kiuj nun estas pereintaj. En 1778 li publikigis similan Tour in Wales (Turneo en Kimrio), kiu estis sekvita de Journey to Snowdon (Vojaĝo al Snowdon) (unua parto en 1781; dua parto en 1783), poste formante la duan volumenon de la Turneo.
En 1783, li estis elektita eksterlanda membro de la Reĝa Sveda Akademio de Sciencoj.
En 1782 li publikigis Journey from Chester to London (Vojaĝo de Chester ĝis Londono). Li aperigis Arctic Zoology en 1785-1787. En 1790 prezentiĝis lia Account of London (Klarigo de Londono), kiu espertis grandan nombron da eldonoj, kaj tri jaroj poste li publikigis la aŭtobiografian Literary Life of the late T. Pennant Literatura Vivo de la fina T. Pennant). En siaj pli postaj jaroj li engaĝiĝis en laboro Outlines of the Globe (Konturoj de la Globo), kies unua kaj dua volumoj montriĝis en 1798, kaj volumoj tria kaj kvara, estis redaktita fare de lia filo David Pennant, en 1800. Li ankaŭ estis la verkinto de kelkaj laboretoj, kelkaj el kiuj estis publikigitaj postmorte. Li mortis ĉe Downing.
La esplorado de Pennant de okcidentaj mezkoridoroj de Skotlando estis revizitita fare de Nicholas Crane en televida dokumentaria programo de BBC por la 16a de Aŭgusto 2007, kiel parto de la serio "Great British Journeys". Thomas Pennant estis la unua en la 8-parta serio.
Hiroyuki Furuta
Hiroyuki Furuta (古田 寛幸, n. ) estas japana futbalisto.
Hoensbroek
Hoensbroek (en Limburga lingvo: Gebrook) estas urbo en la municipo Heerlen en provincio Limburgo, Nederlando. La urbo havis la 1-an de januaro 2008 20.303 loĝantojn, sed ĉi tio nun ĝisdatiĝos. Najbare norde estas Brunssum. Hoensbroek havas ankaŭ kastelon: nome Kasteel Hoensbroek (Kastelo Hoensbroek).
Hiroyuki Furuta
Li futbalis ĉe Consadole Sapporo, Kamatamare Sanuki, Zweigen Kanazawa kaj Blaublitz Akita.
Asan
Asan (아산시, laŭ ĉinaj literoj 牙山市) estas universitata urbego en Sud-Koreio.
Geografio
Asan situas laŭ rivero inter montoj, sed parto de la urbego estas ebena. La distanco estas inter Asan kaj la ĉefurbo Seulo 87 km.
Historio
La teritorio de Asan estis loĝata jam dum la historiaj tempoj. Diversaj administraciaj teritorioj estis formitaj, en la 19-a jarcento ĝi estis malgranda distrikto. En 1894 ĉinaj trupoj alvenis por helpi la korean registaron subpremanta ribelon. La unua mencio pri Asan okazis en 1914. La najbara Onjang iĝis eksterdistrikta urbo en 1986, Onjang kaj Asan plene kontaktiĝis en 1995, ili unuiĝis kaj formis jam unuecan urbon sub nomo urbo Asan.
Ekonomio
En tiu loko estis konata jam dum la mezepoko termalaj kaj kuracaj fontoj. Nuntempe kurachoteloj profitas ilin. Asan estis iam agrikultura loko, nuntempe produktejo de pluraj varoj. Tie produktas ekzemple Samsung.
Asan estas hejmo de kvin universitatoj.
Trafiko
Du gravaj aŭtovojoj kaj bonaj trajnaj lineoj tuŝas Asan-on. Ekde 2008 metroo de Seulo atingas Asan-on.
Klimato
Asan situas en kontinenta klimato kun influo de musono. Jare pluvas (aŭ neĝas) ĉ. 1300 mm. En ĉiuj monatoj pluvas (aŭ neĝas), tamen inter majo-septembro pli ofte.
Mizuja
Mizuja aŭ akvo-ejo estas ejo, kie oni preparas la japanan teceremonion. Ĝi ne devas esti vidata de la homoj, kiuj trinkas.
Vittel
Vittel estas franca urbo, lokiĝas en la departemento Vosges kaj en la regiono Loreno. Ĝi estas kantonĉefurbo. Ĝiaj loĝantoj nomiĝas Vittellois en franca lingvo.
NGC 5587
NGC 5587 (aliaj indikoj — UGC 9202, MCG 2-37-5, ZWG 75.20, PGC 51332) estas galaksio en konstelacio Bovisto.
Ĉi tiu objekto estis jam en la originala versio de NGC-katalogo.
Kalamo
Kalamo estas skribilo farita el bambuo, sama al tiuj origine uzataj en Ĉinio.
Ĝi estas sufiĉe facile farebla. Peco de bambuo estas oblikve detranĉita kaj sekve modlita en pinto. Fine oni ofte faras vertikalan tranĉaĵon por faciligi la fluon de la inko. Tio tamen ne absolute necesas.
Laŭ konstruo la kalamo estas komparebla kun la eŭropa plumo.
Kalamo ankaŭ estas planto el la genro de la arumacoj (Calamus).
Grotte
Grotte estas komunumo de Italio. Ĝi apartenas al la regiono Sicilio kaj al la provinco Agriĝento. Fine de en la komunumo vivis. Najbaraj komunumoj estas Aragona, Campofranco (CL), Comitini, Favara, Milena (CL) kaj Racalmuto.
20719 Velasco
20719 Velasco estas asteroido de la asteroida zono malkovrita la en la kadro la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Nomo
Ĝi estis nomita en honoro de Rodrigo Velasco Velasco, kiu gajnis la duan rangon en la Intel International Science and Engineering Fair de 2004 pro sia projekto en teamo pri komputado. Li estis lernanto ĉe la Centro de Bachillerato Tecnológico Industrial y de Servicios n° 168 en Aguascalientes (Meksiko).
Regolito
Regolito (malnovgreke de ῥῆγος, regos = kovrilo, kovraĵo kaj λἰθος, lithos = ŝtono) en la geomorfologio estas kovraĵo el lozmaterialo, kiu formiĝis sur la subkuŝanta neveterdisfalinta originmaterialo. La difino estas iom neunueca. Kelkaj esploristoj inkludigas ankaŭ la saproliton, aliaj ne. Ankaŭ eventuale superkuŝantaj pli junaj kovraĵtavoloj estas alkalkulataj al la regolito. La nocion oni uzas ne nur por veterdisfaltavoloj sur la Tero, sed ankaŭ por la lozsedimentoj, unuavice fizike disfalintaj, sur la surfaco de aliaj astroj (ekzemple lunregolito aŭ marsregolito).
Denis Mandarino
Denis Mandarino (Denis Garcia Mandarino, naskita la 7-an de majo 1964, en San-Paŭlo, Brazilo) estas brazila komponisto, artisto kaj verkisto. Disĉiplo de Hans-Joachim Koellreutter en korus kondukado kaj estetiko.
Li proponis teorion pri la kvar-dimensia percepto (1995), kiu deklaras ke la konceptoj malantaŭ la renesanc perspektivo implikante kvar dimensiojn anstataŭe de tridimensia asignite al ĝi.
Kreita la kvar-dimensia perspektivo metodon en 1997.
Li skribis la Versatilist-manifeston (2007).
Versatilismo
Ĝi estas arta movado proponita en 2007, de literatura manifesto, kun la intenco de liberigado de homoj de la ekspertanalizo kaj antaŭenigas la praktikon de arto kiel formo de memkompreno kaj spirita pliigo. En la korpo de teksto ĉeestas la sekvaj estetikaj principoj kaj proponoj:
Kvar-dimensia perspektivo
Post pasigado de kvar jaroj skribante la Teorion de kvar-dimensia percepto (1995), Mandarino evoluigis novan metodon, en subjekto dum multaj jaroj stagna. En la perspektivo de kvar dimensioj, la observanto ne estas senmova elemento (fikspunkto), ĉar ni vidas en tradiciaj procezoj.
En Observado en tempo (1997), povas esti trovita ok malsamaj malaperopunktoj kaj horizontlinioj, reprezentante malsamajn momentojn de observanto kiu misprezentas sian kapon kaj moviĝas vertikale kaj horizontale.
Tiu speco de pentraĵo koncedas kurban aŭ sferan tolon.
Diskografio
Albumojn:
(18208) 4095 P-L
(18208) 4095 P-L estas asteroido de la asteroida zono malkovrita la de la usona astronomo Tom Gehrels de la Observatorio de la Monto Palomar (Usono) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten, de la Observatorio de Leiden (Nederlando) en la kadro de la Palomar–Leiden survey.
(62201) 2000 SW54
(62201) 2000 SW54 estas malgranda, malhela troja asteroido de Jupitero malkovrita la en la kadro de la astronomia kampanjo "LINEAR" (Lincoln Near-Earth Asteroid Research) elde la observatorio de la Laboratorio Lincoln en Socorro (Nov-Meksiko, Usono).
Ĝi orbitas ĉe la punkto de Lagrange L5 de la sistemo Suno-Jupitero, do en la tiel nomata « Troja Tendaro ».
Thomas Middleton
Thomas MIDDLETON (n. ĉirkaŭ 1580, m. 1627) estis angla dramisto kaj poeto.
Vivo
Thomas Middleton baptiĝis en Londono la 18-an de aprilo 1580 kaj estis filo de masonisto kiu sufiĉe riĉiĝis por iĝi sinjoro. Kiam li havis kvin jarojn, lia patro mortis, kaj, post kiam lia patrino denove edziĝis, estiĝis longdaŭra disputo pri la heredaĵoj.
En 1598 Middleton eniris Queen's College (Oksfordo) sed li ne diplomiĝis. Dum li ankoraŭ studis li eldonis satiraron kiun la registaro bruligis laŭ leĝo kiu malpermesis satirojn por protekti la anglikanan eklezion. Poste li verkis pamfletojn kaj komencis verki dramojn. Li amikiĝis al la dramisto Thomas Dekker sed kverelis kun Ben Jonson (sia ĉefa rivalo) kaj George Chapman. Li kunlaboris kun aliaj dramistoj, kaj verŝajne kontribuis al Makbeto kaj Timono de Ateno de William Shakespeare, kaj reviziis ties Mezuro por Mezuro. Li ankaŭ verkis kortegajn spektaklojn.
En 1624 lia alegoria teatraĵo A Game at Chess, kiu satiris proponon edzigi la estontan Karlon la 1-an al hispana princino, estis malpermesita de la reĝa konsilio pro peto de la hispana ambasadoro.
Verkoj
Middleton estis inter la malmultaj anglaj dramistoj kiuj egalsukcese verkis tragediojn kaj komediojn. Pluraj liaj komedioj satiris la morojn de riĉaj londonaj komercistoj.
Pri kiu verkis iujn teatraĵojn spertuloj ne tute certas - kaj tio plikomplikas ĉar oftis ke du-tri dramistoj kunlaboris. Li estis tre fekunda aŭtoro. Liaj ĉefaj teatraĵoj estas verŝajne:
Sikorakso (luno)
Sikorakso estas plej granda el la neregulaj eksteraj satelitoj de Urano nun konata.
Malkovro
La, Brett J. Gladman, Philip D. Nicholson, Joseph A. Burns kaj John J. Kavelaars malkovris du novajn satelitojn de Urano per la teleskopo "Hale" de la Observatorio de la Monto Palomar. La plej brila el ili ricevis la maldaŭran nomon S/1997 U 2.
Nomo
Ĝiaj malkovrintoj proponis, kiel volas tradicio, doni al ĝi nomon inspiratan el verko de William Shakespeare: En "La Ventego" Sikorakso (angle:Sycorax) estis sorĉistino, patrino de Kalibano.
Ecoj
Neregula satelito, Sikorakso estas verŝajne kaptita asteroido aŭ fragmento de asteroido: ĝiaj ruĝa koloro similas tiu de objektoj de la Kujper-zono. Ĝia orbitaj parametroj sugestas, ke ĝi povus esti ano de grupo, kun Setebo kaj Prospero, havante komunan devenon. Ĝia luma kurbo (vario de lumeco dum la tempo) pensigas, ke ĝi havus rotacian periodon de 3,6 horoj.
Perseidoj
Perseidoj estas produktiva meteorfluo asociita kun la kometo Swift-Tuttle. Perseidoj estas nomitaj laŭ la konstelacio Perseo en kiu estas ties radianto, la punkto en firmamento de kiu ŝajnas ĝiaj meteoroj veni.
La fluo de rubo estas nomita Perseida nubo kaj streĉas laŭ la orbito de la kometo Swift-Tuttle. La nubo konsistas el eroj elĵetitaj de la kometo kiam ĝi moviĝas sur sia 130-jara orbito. La plej granda parto de la polvo en la nubo hodiaŭ estas ĉirkaŭ mil jarojn aĝa. Tamen, ekzistas ankaŭ relative juna filamento de polvo kiu estis ellasita de la kometo en 1862. La frekvenco de meteoroj originantaj en tiu filamento estas multe pli alta ol la meteoroj de pli aĝa parto de la fluo.
Johann Jakob Kaup
Johann Jakob Kaup (10a de aprilo 1803 - 4a de julio 1873) estis germana naturalisto. Li estis sekvanto de natura filozofio, kaj kredis je denaska matematika ordo en naturo kaj li klopodis biologian klasadon baze sur kvinbaza sistemo.